Épületenergetikai jogszabályok
(részletek, tájékoztató szinten)
2016. január 1-je előtt a tanúsítási rendszer egy betűjellel jellemezte az épület vagy épületrész besorolását, addig az utána lévő rendszer két betűt használ, az előzőt duplázva (A–AA, B–BB, …). Így a két eltérő rendszer és az azokban kiállított tanúsítványok egymástól megkülönböztethetők lesznek.
AA besorolás megszerzéséhez az alacsony energiafogyasztáson, a jó hőszigetelő képességen és megújuló energiahasznosításon felül is meg kell felelni az alábbiaknak:
a hőtermelő időjárásfüggő szabályozása megoldott,
az önálló tulajdonú vagy külön bérbe adható épületrészek energiafogyasztásának mérése külön, legalább költségosztók felszerelésével vagy egyedi mérőkkel megoldott.
Az energetikai besorolás megállapításának vizsgálati eszközei:
a referencia érték
a q-tényező, mint összehasonlító paraméter
megújuló részarány
az alkalmazott számítási módszertan
mérők, szabályozók alkalmazása
Sokszor felmerül a kérdés, hogy a megvásárolni vagy bérbe venni kívánt ingatlan esetében szükséges-e egyáltalán energetikai tanúsítványt készíttetni, nézzük milyen ingatlanok maradhatnak ki a körből:
Általános szabály, hogy az ingatlan értékesítésekor vagy bérbevételekor energetikai tanúsítvány kell készíttetni, milyen kivételek vannak?
legnagyobb kört a fűtetlen épületek teszik ki, pontosabban a rendelet szerinti megfogalmazásban "a technológiai utasításban előírt légállapot, illetve komfortállapot biztosítására energiát használó"
a jogszabállyal védetté nyilvánított épületre, valamint a jogszabállyal védetté nyilvánított (műemlékileg védett helyi építészeti értékvédelemben részesült) területen lévő épületre
azokra az épületekre, amelyek esetében a technológiából származó belső hőnyereség a rendeltetésszerű használat időtartama alatt nagyobb, mint 20 W/m3, vagy a fűtési idényben több mint hússzoros légcsere szükséges illetve alakul ki
Milyen helyzetben nem szükséges még az energetikai tanúsítványt elkészíteni?
a használatba vételi engedély megléte (bejelentést megelőzően) előtti tulajdon-átruházás esetén
A jelenleg hatályos, az energetikai jellemzők meghatározásáról szóló 7/2006. TNM
rendeletet, és az épületek energetikai jellemzőinek tanúsításáról szóló 176/2008.
(VI. 30.) kormány rendelet alapján szükséges „energia tanúsítani” a rendeletekben meghatározott
épületeket.
Ezek a 2009. január 1. óta tanúsításra kötelezett új építésű és meglévő épületek,
valamint a nagyobb felújítás, korszerűsítés alatt álló meglévő épületek,
továbbá 2012. január 1. után meglévő épületek eladása és 1 éven túli
bérbeadása esetén is kötelező energetikai tanúsítványt kiállítatni.
Meglévő épületek, önálló rendeltetési egységek, azaz például lakások esetében is kötelező
energetikai tanúsítványt elkészítetni, ha eladására kerül sor, vagy az ingatlant 1
évet meghaladó időtartamra bérbe adják, illetve a jogszabályok változása miatt az
1 évnél rövidebb bérbeadás sem mentesül a jövőben.
Így 2012. január 1. után tulajdonképpen mindenki érintett az energetikai
tanúsítvány megismerésében, elkészíttettetésében. 2013. január 9-től, illetve
egyes paragrafusok (állami tulajdonú közhasználatú, és 1000m2 hasznos
alapterületű épületek 2013. július 9-től) új rendelkezések lépnek hatályba!
A 40/2012 számú BM rendelet az épületek energetikai jellemzőinek
meghatározásában módosítja a 7/2006 TNM rendeletet, a 105/2012 számú BM
rendelet az épületek energetikai jellemzőinek tanúsításában jelent új
szabályozást a 176/2008. Kormány rendelethez képest.
Az új rendelkezések értelmében már az ingatlan hirdetésekben is fel kell majd
tüntetnünk az ingatlan energetikai besorolását, továbbá az adásvételi, illetve a bérleti szerződés
kötelező tartalmi eleme lesz a tanúsítvány átvételének igazolása.
2015. július 1-től igényelhető a CSOK (Családok Otthonteremtési Kedvezménye), a szabályzó rendelet szerint a legmagasabb támogatást "Alacsony energiafogyasztású épület" esetén lehet igénybe venni. Mit jelent pontosan az alacsony energiafogyasztás?
Az energetikai tanúsítvány készítését szabályzó jogszabály - a többször módosított 176/2008. (VI. 30.) Korm. rendelet - nem tartalmaz információt az "Alacsony energiafogyasztású épületről", a jogszabályban leírt legkedvezőbb besorolás az A+, az alábbi táblázat alapján:
Minőségi osztály betűjele
Összesített energetikai jellemző és a viszonyítási alap arányának százaléka
Minőségi osztály szöveges jellemzése
A+ 55 Fokozottan energiatakarékos
Az "Alacsony energiafogyasztású épület" definicióját a CSOK-ot leíró 256/2011. (XII. 6.) Korm. rendelet határozza meg, az alábbiak szerint:
256/2011. (XII. 6.) Korm. rendelet - A lakásépítési támogatásról
1. alacsony energiafogyasztású lakás: olyan lakás, melynek fajlagos primer energiafogyasztása fűtésre legfeljebb 25 kWh/m2 év.
CSOK támogatáshoz készülő energetikai tanúsítvány esetében a fenti követelményérték elérésére kell törekedni a támogatás maximalizálása érdekében.
forrás: pannonmuhely.hu